SANT PERE DE RIBES Agromercat - FERIAS MERCADOS MEDIEVALES
PROGRAMA DEL AGROMERCAT EN SANT PERE DE RIBES
La plaça Marcer acollirà més de 30 productors, que conformaran una oferta variada on s'hi podrà trobar des de cellers, amb els seus vins i caves, fins a parades de bolets o embotits, entre altres, a més a més d'allotjaments amb encant.
Durant la roda de premsa de presentació, la regidora de Promoció Econòmica de Sant Pere de Ribes, Anna Gabaldà, ha explicat que "aquest any hem intentat limitar una mica els productors que repetien d'altres anys amb la finalitat d'oferir nous productes". Com a exemple serà la primera vegada que hi haurà cervesa artesana, crispetes ecològiques i gran varietat de productes de l'horta. Així mateix, la carpa interactiva torna a tenir un protagonisme aquest any, com a punt d'informació d'empreses i entitats locals vinculades a la natura, patrimoni, esports i salut.
L'Agromercat està organitzat per l'Ajuntament de Sant Pere de Ribes amb el suport de la Diputació de Barcelona, la Generalitat de Catalunya, l'INCAVI, Node Garraf, la Xarxa de Parcs Naturals, la Mancomunitat Penedès-Garraf, el Mercat Municipal La Sínia i l'associació de comerciants Fem Ribes